MUNICIPIUL CRAIOVA

CONSILIUL LOCAL AL MUNICIPIULUI CRAIOVA                       
      HOTĂRÂREA NR.374
privind declararea de uz şi interes  public local,  a  unor bunuri

 dobândite de municipiul Craiova
Consiliul Local al Municipiului Craiova, întrunit în şedinţa ordinară din data de 30.07.2026;

Având în vedere referatul de aprobare nr.241953/2026, raportul nr.267500/2026 al Direcţiei Patrimoniu şi raportul de avizare nr.268110/2026 al Direcţiei Juridice, Asistenţă de Specialitate şi Contencios Administrativ prin care se propune declararea de uz şi interes  public local,  a  unor bunuri dobândite de municipiul Craiova și avizele nr.27/2026 al Comisiei I-Buget Finanţe, Studii, Prognoze şi Administrarea Domeniului, nr.23/2026 al Comisiei III-Servicii Publice, Liberã Iniţiativã şi Relaţii Internaţionale și nr.31/2026 al Comisiei V-Juridică, Administraţie Publică şi Drepturi Cetăţeneşti ;

 În conformitate cu prevederile art.554, art.858 și art.864 din Codul Civil, art.286 alin.4, art.287 lit.b, art.289 alin.4, alin.7 şi art.296 alin.2 din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;
 Potrivit declarației Secretarului General al Municipiului Craiova nr.268457/24.07.2026 și referatului nr.268105/24.07.2026 privind conformitatea cu realitatea pentru bunurile imobile ce fac obiectul propunerilor către Comisia Specială cu atribuții de actualizare a inventarului domeniului public al municipiului Craiova;
 În temeiul prevederilor art.129 alin.2 lit.c, art.139 alin.3 lit.g, art.154 alin.1 şi art.196 alin.1 lit.a din Ordonanţa de Urgenţă  a Guvernului nr.57/2019 privind Codul administrativ, cu modificările şi completările ulterioare;
HOTĂRĂŞTE:

Art.1. Se aprobă declararea de uz şi interes public local, a bunurilor identificate în anexa nr.1 care fac parte integrantă din prezenta hotărâre.
Art.2. Se aprobă actualizarea datelor de identificare şi a valorii de inventar a bunurilor identificate în anexa nr.2 care face parte integrantă din prezenta hotărâre.

Art.3. Se aprobă trecerea din domeniul public, în domeniul privat al municipiului Craiova a bunului identificat în anexa nr.3 care face parte integrantă din prezenta hotărâre, în vederea scoaterii din funcţiune, casarii şi demolarii.
Art.4. Se mandatează instituţia de invăţământ, prin reprezentantul legal, să îndeplinească operaţiunile legale de scoatere din funcţiune, de casare şi de valorificare a materialelor rezultate în urma acestei proceduri pentru bunul prevăzut la art.3.
Art.5. Bunul prevăzut la art.3, rămâne în administrarea   unităţii de învăţământ,  până la efectuarea operațiunilor legale de scoatere din funcțiune, de casare și de valorificare a materialelor rezultate în urma acestei proceduri.
Art.6. Sumele obţinute din valorificarea bunului  prevăzut la art.3, constituie  venit la bugetul local.
Art.7. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.147/1999 referitoare la însuşirea  inventarul bunurilor ce alcătuiesc  domeniului public al municipiului Craiova, aprobat prin Hotărârea Guvernului nr.965/2002 privind atestarea domeniului public al judetului Dolj, precum si al municipiilor, oraselor si comunelor din judetul Dolj, modificata si completata prin Hotărârea Guvernului nr.141/2008.

Art.8. Primarul Municipiului Craiova, prin aparatul de specialitate: Compartimentul  Administraţie Publică Locală şi Relaţii cu Consiliul Local, Direcţia Patrimoniu şi Direcţia Economico-Financiară vor aduce la îndeplinire prevederile prezentei hotărâri.

